Diari Oficial de la Generalitat Valenciana


Sumari del DOGV 5283, del 19-06-2006 (2006/6521)

RESOLUCIÓ de 27 d'abril de 2006, del conseller de Territori i Habitatge, per la qual s'aprova definitivament la modificació puntual número 2 del Pla General d'Ordenació Urbana de Pilar de la Horadada (Alacant).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6521


Data del document
:   27-04-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Pilar de la Horadada
    * pla d'urbanisme

RESOLUCIÓ de 27 d'abril de 2006, del conseller de Territori i Habitatge, per la qual s'aprova definitivament la modificació puntual número 2 del Pla General d'Ordenació Urbana de Pilar de la Horadada (Alacant). [2006/M6521]  
Vist l'expedient relatiu a la modificació puntual número 2 del Pla General d'Ordenació Urbana remés per l'Ajuntament de Pilar de la Horadada (Alacant), i de conformitat amb els següents  
Antecedents de fet  
1. El projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 16 de gener de 2004, i l'anunci es va publicar en el Diari Oficial de la Generalitat número 4.700, de data 26 de febrer de 2004, i en el diari Información de data 10 de febrer del mateix any. Després del pertinent període d'exposició pública en què no s'hi van presentar al·legacions, va ser provisionalment aprovat pel mateix òrgan en data 31 de març de 2004 per majoria absoluta.  
2. La Comissió Territorial d'Urbanisme d'Alacant, amb data 21 de desembre de 2004, va acordar emetre informe favorable sobre la modificació puntual número 2 del Pla General de Pilar de la Horadada, supeditant la seua remissió al conseller de Territori i Habitatge fins que s'esmenara l'observació continguda en la consideració jurídica segona.  
Els serveis tècnics de la Direcció Territorial de Territori i Habitatge d'Alacant, amb data 13 d'abril de 2005, van examinar la documentació aportada per l'Ajuntament de Pilar de la Horadada, de data 29 de març de 2005, i van estimar que aquesta s'ajusta al que disposa la Resolució de la Comissió Territorial d'Urbanisme de data 21 de desembre de 2004, i que s'ha aportat documentació refosa degudament dligenciada amb data de l'aprovació plenària, per la qual cosa es pot donar per complida l'esmentada resolució a l'efecte legal oportuns.  
3. La documentació està integrada per memòria informativa i justificativa i plànols.  
4. Aquesta Conselleria va sol·licitar en data 8 de febrer de 2006 el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix, amb data 8 de febrer de 2006, el conseller de Territori i Habitatge va emetre un informe favorable emés basant-se en la disposició transitòria novena de la Llei 6/1994, de 15 de novembre, Reguladora de l'Activitat Urbanística.  
Amb data 10 d'abril de 2006, s'emet dictamen del Consell Jurídic Consultiu de la Comunitat Valenciana en què es conclou que escau que l'òrgan competent adopte l'aprovació definitiva de la modificació puntual número 2 del Pla General d'Ordenació Urbana de Pilar de la Horadada (Alacant).  
Fonaments de dret  
1. En la tramitació d'aquest procediment administratiu s'han observat les prescripcions legals establides.   
2. La documentació està completa, a l'efecte del compliment de l'art. 27 de la LRAU, una vegada aportada per l'Ajuntament de Pilar de la Horadada la documentació refosa degudament diligenciada amb data aprovació plenària.  
3. L'objecte principal de la modificació puntual és el canvi d'ús entre una parcel·la dotacional de naturalesa assistencial de xarxa secundària i una parcel·la dotacional de zona verda de xarxa primària, síties ambdues en la urbanització Mil Palmeras, per a donar resposta a les mancances que, segons refereix, es presenten en aquest nucli urbà. Es posa de manifest que la superfície necessària de parcel·la per a poder edificar aquest centre és de 1.870 metres quadrats, sent així que la parcel·la dotacional actual té una superfície de 733, 24 m².  
Confrontant a aquesta hi ha una parcel·la dotacional de zona verda xarxa primària amb una superfície de 19.547, 62 m² de xarxa primària.  
Es proposa: a. Canviar de l'ús dels 733, 24 m² de la parcel·la dotacional assistències social a ús de zona verda i b. Canviar 1.870 m² de la parcel·la dotacional de zona verda atorgant-los l'ús dotacional assistencial social; el resultat del qual seria: a. Una parcel·la d'ús dotacional assistencial de xarxa secundària amb una superfície de 1.870 m² i b. Una parcel·la d'ús dotacional de zona verda de xarxa primària amb una superfície de 18.410,86 m².  
4. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.  
5. De conformitat amb el que estableix l'article 55.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, quan la modificació d'un pla comporte una diferent qualificació o ús urbanístic de les zones verdes o espais lliures anteriorment previstos, l'aprovació requereix un informe previ favorable del Consell Superior d'Urbanisme.  
6. Segons el que disposa la disposició transitòria novena de la referida Llei reguladora de l'activitat urbanística, fins que es constituïsca el Consell Superior d'Urbanisme, l'exercici de les seues funcions correspon al conseller competent en matèria d'urbanisme, amb un informe previ de les comissions territorials d'urbanisme.  
7. D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable amb data 10 d'abril del 2006.   
8. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana, resolc:  
Aprovar definitivament la modificació puntual número 2 del Pla General d'Ordenació Urbana de Pilar de la Horadada (Alacant).   
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que estableix els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptador des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que les persones interessades puguen exercir qualsevol altre recurs que estimen oportú.  
València, 27 d'abril de 2006.. El conseller de Territori i Habitatge: Rafael Blasco Castany.